02017O0009 — LV — 31.03.2022 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

EIROPAS CENTRĀLĀS BANKAS PAMATNOSTĀDNE (ES) 2017/697

(2017. gada 4. aprīlis)

par to, kā attiecībā uz mazāk nozīmīgām iestādēm nacionālās kompetentās iestādes īsteno Savienības tiesību aktos noteiktās izvēles iespējas un rīcības brīvības (ECB/2017/9)







I NODAĻA

VISPĀRĪGI NOTEIKUMI

1. pants

Priekšmets un piemērošanas joma

Šajā pamatnostādnē noteiktas dažas vispārēji piemērojamas izvēles tiesības un rīcības brīvības, kuras kompetentajām iestādēm uzticētas saskaņā ar Savienības tiesību aktiem prudenciālās uzraudzības jomā un kuru NKI veiktā īstenošana attiecībā uz mazāk nozīmīgām iestādēm ir pilnībā jāsaskaņo ar ECB veikto attiecīgo izvēles tiesību un rīcības brīvību īstenošanu Regulā (ES) 2016/445 (ECB/2016/4).

2. pants

Definīcijas

Šajā pamatnostādnē piemēro definīcijas, kas iekļautas Regulas (ES) Nr. 575/2013 4. pantā, Regulas (ES) Nr. 1024/2013 2. pantā, Regulas (ES) Nr. 468/2014 (ECB/2014/17) 2. pantā un Deleģētās regulas (ES) 2015/61 3. pantā.







II NODAĻA

IZVĒLES TIESĪBU UN RĪCĪBAS BRĪVĪBAS ĪSTENOŠANA ATTIECĪBĀ UZ MAZĀK NOZĪMĪGĀM IESTĀDĒM, KURAI NEPIECIEŠAMA PILNĪGA SASKAŅOŠANA AR NOZĪMĪGĀM IESTĀDĒM PIEMĒROJAMIEM TIESĪBU AKTIEM







I IEDAĻA

Pašu kapitāls

3. pants

Regulas (ES) Nr. 575/2013 89. panta 3. punkts: būtiskas līdzdalības ārpus finanšu sektora riska pakāpe un aizliegums

Neskarot Regulas (ES) Nr. 575/2013 90. pantu, lai aprēķinātu kapitāla prasības saskaņā ar Regulas (ES) Nr. 575/2013 trešo daļu, NKI prasa mazāk nozīmīgām uzraudzītajām iestādēm piemērot 1,250 % riska svērumu lielākajai no šādām summām:

a) būtiskas līdzdalības apmēram Regulas (ES) Nr. 575/2013 89. panta 1. punktā minētajos uzņēmumos, kas pārsniedz 15 % no kredītiestādes atbilstošā kapitāla; un

b) būtiskas līdzdalības kopējam apmēram Regulas (ES) Nr. 575/2013 89. panta 2. punktā minētajos uzņēmumos, kas pārsniedz 60 % no kredītiestādes atbilstošā kapitāla.







II IEDAĻA

Kapitāla prasības

4. pants

Regulas (ES) Nr. 575/2013 178. panta 1. punkta b) apakšpunkts: parādnieka saistību neizpilde

NKI prasa mazāk nozīmīgām uzraudzītajām iestādēm piemērot “vairāk nekā 90 dienu kavējuma” standartu riska darījumu kategorijām, kas noteiktas Regulas (ES) Nr. 575/2013 178. panta 1. punkta b) apakšpunktā.

▼M1 —————

▼B







III IEDAĻA

Lielie riska darījumi

▼M1

6. pants

Regulas (ES) Nr. 575/2013 400. panta 2. punkts: atbrīvojumi

Saistībā ar Regulas (ES) Nr. 575/2013 400. panta 2. punktā noteiktajiem atbrīvojumiem NKI izvēles iespēju attiecībā uz mazāk nozīmīgām iestādēm īsteno saskaņā ar šo pantu un pielikumiem.

a) Regulas (ES) Nr. 575/2013 400. panta 2. punkta a) apakšpunktā uzskaitītos riska darījumus atbrīvo no minētās regulas 395. panta 1. punkta piemērošanas attiecībā uz 80 % no nodrošināto obligāciju nominālvērtības ar nosacījumu, ka izpildīti minētās regulas 400. panta 3. punkta nosacījumi.

b) Regulas (ES) Nr. 575/2013 400. panta 2. punkta b) apakšpunktā uzskaitītos riska darījumus atbrīvo no minētās regulas 395. panta 1. punkta piemērošanas attiecībā uz 80 % no to riska darījuma vērtības ar nosacījumu, ka izpildīti minētās regulas 400. panta 3. punkta nosacījumi.

c) Regulas (ES) Nr. 575/2013 400. panta 2. punkta c) apakšpunktā norādītos riska darījumus, kas kredītiestādei radušies ar tajā minētajiem uzņēmumiem, ciktāl šie uzņēmumi iedibināti Savienībā, atbrīvo no minētās regulas 395. panta 1. punkta piemērošanas ar noteikumu, ka izpildīti minētās regulas 400. panta 3. punkta nosacījumi, kā sīkāk precizēts šīs pamatnostādnes I pielikumā, un ciktāl uz šiem uzņēmumiem attiecas tā pati konsolidētā uzraudzība, kas noteikta saskaņā ar Regulu (ES) Nr. 575/2013, Eiropas Parlamenta un Padomes Direktīvu 2002/87/EK ( 1 ) vai trešā valstī spēkā esošiem līdzvērtīgiem standartiem, kā sīkāk noteikts šīs pamatnostādnes I pielikumā.

d) Regulas (ES) Nr. 575/2013 400. panta 2. punkta d) apakšpunktā uzskaitītos riska darījumus atbrīvo no minētās regulas 395. panta 1. punkta piemērošanas ar nosacījumu, ka izpildīti minētās regulas 400. panta 3. punkta nosacījumi, kā tas tālāk norādīts šīs pamatnostādnes II pielikumā.

e) Regulas (ES) Nr. 575/2013 400. panta 2. punkta e)–k) apakšpunktā uzskaitītos riska darījumus pilnībā atbrīvo no minētās regulas 395. panta 1. punkta piemērošanas vai 400. panta 2. punkta i) apakšpunkta gadījumā tos atbrīvo līdz lielākajam atļautajam apmēram ar nosacījumu, ka izpildīti minētās regulas 400. panta 3. punkta nosacījumi.

f) NKI prasa mazāk nozīmīgām iestādēm izvērtēt, vai izpildīti Regulas (ES) Nr. 575/2013 400. panta 3. punktā un šīs pamatnostādnes attiecīgajā pielikumā noteiktie nosacījumi, kas piemērojami konkrētajam riska darījumam. NKI var jebkurā laikā pārbaudīt šo novērtējumu un pieprasīt kredītiestādēm iesniegt dokumentus, kas šim nolūkam norādīti pielikumā.

g) Šo pantu piemēro vienīgi tad, ja attiecīgā dalībvalsts nav izmantojusi Regulas (ES) Nr. 575/2013 493. panta 3. punktā paredzēto izvēles iespēju piešķirt pilnīgu vai daļēju atbrīvojumu konkrētajam riska darījumam.

▼B







IV IEDAĻA

Likviditāte

▼M1 —————

▼M1

7.a pants

Deleģētās regulas (ES ) 2015/61 12. panta 1. punkta c) apakšpunkta i) punkts: likviditātes seguma rādītājs– dalībvalsts vai trešās valsts galveno akciju indeksu identifikācija

NKI uzskata, ka turpmāk norādītie indeksi kvalificējami kā galvenie akciju indeksi, lai noteiktu to akciju tvērumu, kuras varētu uzskatīt par 2.B līmeņa aktīviem saskaņā ar Komisijas Deleģētās regulas (ES) 2015/61 ( 2 ) 12. panta 1. punkta c) apakšpunktu:

i) Komisijas Īstenošanas regulas (ES) 2016/1646 ( 3 ) I pielikumā uzskaitītie indeksi;

ii) jebkurš i) apakšpunktā neiekļauts galvenais akciju indekss dalībvalstī vai trešā valstī, ko par tādu šā punkta nolūkā noteikusi attiecīgās dalībvalsts kompetentā iestāde vai trešās valsts varas iestāde;

iii) jebkurš i) vai ii) apakšpunktā neiekļauts galvenais akciju indekss, kas ietver vadošus uzņēmumus attiecīgajā jurisdikcijā.

7.b pants

Deleģētās regulas (ES) 2015/61 12. panta 3. punkts: likviditātes seguma rādītājs – 2.B līmeņa aktīvi

1. NKI ļauj mazāk nozīmīgām iestādēm, kas saskaņā ar to dibināšanas statūtiem reliģisku apsvērumu dēļ nevar turēt procentus nesošus aktīvus, iekļaut uzņēmumu parāda vērtspapīrus kā 2.B līmeņa likvīdus aktīvus saskaņā ar nosacījumiem, kas paredzēti Deleģētās regulas (ES) 2015/61 12. panta 1. punkta b) apakšpunktā.

2. NKI var periodiski pārskatīt 1. punktā minēto prasību un atļaut atbrīvojumu no Deleģētās regulas (ES) 2015/61 12. panta 1. punkta b) apakšpunkta ii) un iii) punkta, ja izpildīti minētās deleģētās regulas 12. panta 3. punkta nosacījumi.

7.c pants

Regulas (ES) Nr. 575/2013 428.p panta 10. punkts: NSFR – nepieciešamā stabilā finansējuma koeficienti ārpusbilances riska darījumiem

Ja vien NKI nenosaka atšķirīgus nepieciešamā stabilā finansējuma koeficientus ārpusbilances riska darījumiem Regulas (ES) Nr. 575/2013 428.p panta 10. punkta darbības jomā, ārpusbilances riska darījumiem, kas nav minēti Regulas (ES) Nr. 575/2013 Sestās daļas IV sadaļas 4. nodaļā, NKI prasa nozīmīgām iestādēm piemērot stabila finansējuma koeficientus, kas atbilst izejošās naudas plūsmas likmēm, kuras tās piemēro saistītajiem produktiem un pakalpojumiem Deleģētās regulas (ES) 2015/61 23. pantu likviditātes seguma prasības kontekstā.

7.d pants

Regulas (ES) Nr. 575/2013 428.q panta 2. punkts: NSFR – nodalītu aktīvu apgrūtinājuma termiņa noteikšana

Ja aktīvi nošķirti saskaņā ar Eiropas Parlamenta un Padomes Regulas (ES) Nr. 648/2012 ( 4 ) 11. panta 3. punktu un iestādes nevar brīvi rīkoties ar šādiem aktīviem, NKI prasa nozīmīgām iestādēm šādus aktīvus uzskatīt par apgrūtinātiem laikposmā, kas atbilst saistību termiņam pret iestāžu klientiem, uz kuriem attiecas nodalīšanas prasība.

7.e pants

Regulas (ES) Nr. 575/2013 428.aq panta 10. punkts: NSFR – nepieciešamā stabilā finansējuma koeficienti ārpusbilances riska darījumiem

NKI prasa mazāk nozīmīgām iestādēm, kurām piešķirta atļauja piemērot vienkāršoto neto stabila finansējuma prasību, kas minēta Regulas (ES) Nr. 575/2013 Sestās daļas IV sadaļas 5. nodaļā, ievērot 7.c pantā noteikto pieeju.

7.f pants

Regulas (ES) Nr. 575/2013 428.ar panta 2. punkts: NSFR – nodalītu aktīvu apgrūtinājuma termiņa noteikšana

NKI prasa mazāk nozīmīgām iestādēm, kurām piešķirta atļauja aprēķināt vienkāršoto neto stabila finansējuma rādītāju, kas minēts Regulas (ES) Nr. 575/2013 Sestās daļas IV sadaļas 5. nodaļā, ievērot 7.d pantā noteikto pieeju.

▼B







V IEDAĻA

Regulas (EK) Nr. 575/2013 pārejas noteikumi

▼M1 —————

▼B

9. pants

Regulas (ES) Nr. 575/2013 478. panta 3. punkta a) un b) apakšpunkts: procentuālās attiecības, ko piemēro atskaitījumiem no būtisku ieguldījumu finanšu sektora sabiedrībās pirmā līmeņa pamata kapitāla un atliktā nodokļa aktīviem, kuru realizācija ir atkarīga no peļņas gūšanas nākotnē

Saistībā ar Regulas (ES) Nr. 575/2013 478. panta 3. punkta a) un b) apakšpunktā noteiktajām procentuālajām attiecībām, ko piemēro atskaitījumiem no būtisku ieguldījumu finanšu sektora sabiedrībās pirmā līmeņa pamata kapitāla un atliktā nodokļa aktīviem, kuru realizācija ir atkarīga no peļņas gūšanas nākotnē, NKI izvēles iespēju īsteno šādi:

a) Regulas (ES) Nr. 575/2013 478. panta 1. punkta nolūkiem minētās regulas 469. panta 1. punkta a) un c) apakšpunkta vajadzībām piemērojamā procentuālā attiecība no 2018. gada 1. janvāra ir 100 %.

b) Regulas (ES) Nr. 575/2013 478. panta 2. punkta nolūkiem piemērojamā procentuālā attiecība no 2018. gada 1. janvāra ir 100 %.

c) Atkāpjoties no b) apakšpunktā noteiktā, ja saskaņā ar Regulas (ES) Nr. 575/2013 478. panta 2. punktu nacionālie tiesību akti paredz 10 gadu pakāpeniskas atcelšanas periodu, piemērojamā procentuālā attiecība ir šāda: i) 80 % laika posmā no 2018. gada 1. janvāra līdz 2018. gada 31. decembrim; un ii) 100 % no 2019. gada 1. janvāra.

d) NKI nepiemēro b) un c) apakšpunktu mazāk nozīmīgām iestādēm, uz kurām šīs pamatnostādnes spēkā stāšanās dienā attiecas Komisijas apstiprināti pārstrukturēšanas plāni.

e) Ja kredītiestādi, uz kuru attiecas d) apakšpunkts, iegūst cita kredītiestāde vai tā apvienojas ar citu kredītiestādi, kamēr pārstrukturēšanas plānu turpina īstenot, to negrozot attiecībā uz atliktā nodokļa aktīvu prudenciālo uzskaiti, NKI d) apakšpunktā noteikto izņēmumu piemēro ieguvējai kredītiestādei tādā pašā apmērā, kādā to piemēroja iegūtajai, pievienotajai vai inkorporētajai kredītiestādei.

f) Gadījumā, ja iepriekš neparedzēti pieaug b) un c) apakšpunktā noteikto atskaitījumu ietekme, kuru NKI uzskata par būtisku, mazāk nozīmīgām iestādēm ļauj nepiemērot b) un c) apakšpunktu.

g) Ja nepiemēro b) un c) apakšpunktu, NKI prasa mazāk nozīmīgām iestādēm piemērot nacionālo tiesību aktu noteikumus.

Šis pants neierobežo nacionālos tiesību aktus, kas bija spēkā pirms šīs pamatnostādnes spēkā stāšanās, ar nosacījumu, ka šādi tiesību akti nosaka procentuālās attiecības, kas ir augstākas par a)–c) apakšpunktā noteiktajām.







III NODAĻA

NOBEIGUMA NOTEIKUMI

10. pants

Stāšanās spēkā un īstenošana

1. Šī pamatnostādne stājas spēkā dienā pēc tās publicēšanas Eiropas Savienības Oficiālajā Vēstnesī .

2. NKI panāk atbilstību šai pamatnostādnei ar 2018. gada 1. janvāri, izņemot 7. pantu, atbilstību kuram tās panāk ar 2019. gada 1. janvāri.

11. pants

Adresāti

Šī pamatnostādne ir adresēta iesaistīto dalībvalstu NKI.

▼M1









I PIELIKUMS

Nosacījumi atbrīvojuma no lielu riska darījumu limita izvērtēšanai saskaņā ar Regulas (ES) Nr. 575/2013 400. panta 2. punkta c) apakšpunktu un šīs pamatnostādnes 6. panta c) punktu

1. Šo pielikumu piemēro atbrīvojumiem no lielu riska darījumu limita saskaņā ar šīs pamatnostādnes 6. panta c) punktu. Pamatnostādnes 6. panta c) punkta vajadzībām trešās valstis, kas uzskaitītas Komisijas Īstenošanas lēmuma 2014/908 ( 5 ) I pielikumā tiek uzskatītas par līdzvērtīgām.

2. NKI prasa mazāk nozīmīgām iestādēm ņemt vērā šādus kritērijus, izvērtējot to, vai Regulas (ES) Nr. 575/2013 400. panta 2. punkta c) apakšpunktā minētais riska darījums atbilst atbrīvojuma no lielu riska darījumu limita piešķiršanas nosacījumiem saskaņā ar Regulas (ES) Nr. 575/2013 400. panta 3. punktu.

a) Lai novērtētu, vai riska darījuma specifiskais raksturs, darījuma partneris vai attiecības starp kredītiestādi un darījuma partneri novērš vai samazina darījuma risku, kā noteikts Regulas (ES) Nr. 575/2013 400. panta 3. punkta a) apakšpunktā, mazāk nozīmīgās iestādes ņem vērā, vai: i) izpildīti Regulas (ES) Nr. 575/2013 113. panta 6. punkta b), c) un e) apakšpunktā noteiktie nosacījumi un jo īpaši tas, vai uz darījuma partneri attiecas tādas pašas riska novērtēšanas, mērīšanas un kontroles procedūras kā uz kredītiestādi un vai IT sistēmas ir integrētas vai vismaz pilnībā saskaņotas. Tāpat tās ņem vērā, vai ir pašreizēji vai sagaidāmi, būtiski, praktiski vai juridiski šķēršļi, kas varētu kavēt darījuma partneri savlaicīgi veikt riska darījuma atmaksu kredītiestādei, izņemot sanācijas vai noregulējuma gadījumus, kuros jāpiemēro Eiropas Parlamenta un Padomes Direktīvā 2014/59/ES ( 6 ) norādītie ierobežojumi; ii) grupas iekšējos riska darījumus pamato grupas finansēšanas struktūra un stratēģija; iii) process, kurā tiek pieņemts lēmums apstiprināt riska darījumu ar darījuma partneri grupas ietvaros, un šādiem darījumiem piemērojamais uzraudzības un pārbaudes process individuālā un attiecīgos gadījumos konsolidētā līmenī ir līdzīgs procesiem, kurus piemēro trešo personu kreditēšanai; iv) kredītiestādes riska pārvaldības procedūras, IT sistēma un iekšējā pārskatu sniegšana ļauj pastāvīgi pārbaudīt un nodrošināt, ka lielie riska darījumi ar grupas uzņēmumiem ir saskaņoti ar tās riska stratēģiju gan juridiskās personas līmenī, gan attiecīgos gadījumos konsolidētā līmenī.

b) Lai novērtētu, vai pārējo koncentrācijas risku var novērst ar citiem līdzvērtīgi efektīviem paņēmieniem, piem., procedūrām, procesiem un mehānismiem, kas paredzēti Direktīvas 2013/36/ES 81. pantā, kā noteikts Regulas (ES) Nr. 575/2013 400. panta 3. punkta b) apakšpunktā, mazāk nozīmīgās iestādes ņem vērā, vai: i) kredītiestādei gan individuālā, gan attiecīgos gadījumos konsolidētā līmenī ir droši procesi, procedūras un kontroles mehānismi, lai nodrošinātu, ka atbrīvojuma izmantošanas rezultātā neradīsies koncentrācijas risks, kas pārsniedz kredītiestādes riska stratēģijā paredzēto un kas ir pretrunā pareizai iekšējai likviditātes pārvaldībai grupas ietvaros; ii) kredītiestāde sava kopējā riska novērtējuma regulējuma ietvaros ir oficiāli izvērtējusi koncentrācijas risku, kas rodas no riska darījumiem grupas ietvaros; iii) kredītiestādei gan individuālā, gan attiecīgos gadījumos konsolidētā līmenī ir riska kontroles sistēma, kura pietiekami monitorē ierosinātos riska darījumus; iv) koncentrācijas risks ticis nepārprotami identificēts vai tiks nepārprotami identificēts kredītiestādes iekšējā kapitāla pietiekamības novērtēšanas procesā, un tas tiks aktīvi pārvaldīts. Koncentrācijas riska pārvaldības procedūras, procesi un mehānismi tiks vērtēti uzraudzības pārbaudes un novērtēšanas procesā; v) pastāv pierādījumi, kuri apliecina, ka koncentrācijas riska pārvaldība atbilst grupas sanācijas plānam.

3. Lai pārbaudītu, vai izpildīti 1. un 2. punktā noteiktie nosacījumi, NKI var prasīt mazāk nozīmīgām iestādēm iesniegt šādus dokumentus:

a) Kredītiestādes juridiskā pārstāvja parakstītu un vadības struktūras apstiprinātu vēstuli, kurā apliecināts, ka kredītiestāde atbilst visiem atbrīvojuma nosacījumiem, kas noteikti Regulas (ES) Nr. 575/2013 400. panta 2. punkta c) apakšpunktā un 400. panta 3. punktā.

b) Neatkarīgas ārējas trešās personas vai iekšējā juridiskā dienesta sniegtu un vadības struktūras apstiprinātu juridisku atzinumu, kurā apliecināts, ka nav šķēršļu, kas varētu kavēt darījuma partneri savlaicīgi veikt riska darījuma atmaksu kredītiestādei un kas izriet no piemērojamā regulējuma, t.sk. fiskālā regulējuma, vai saistošiem nolīgumiem.

c) Juridiskā pārstāvja parakstītu un vadības struktūras apstiprinātu paziņojumu par to, ka: i) nav praktisku šķēršļu, kas varētu kavēt darījuma partneri savlaicīgi veikt riska darījuma atmaksu kredītiestādei; ii) riska darījumus grupas ietvaros pamato grupas finansēšanas struktūra un stratēģija; iii) process, kurā tiek pieņemts lēmums apstiprināt riska darījumu ar grupas iekšējo darījuma partneri, un šādiem darījumiem piemērojamais uzraudzības un pārbaudes process juridiskās personas un konsolidētā līmenī ir līdzīgs procesiem, kurus piemēro trešo personu kreditēšanai; iv) kredītiestādes kopējā riska novērtējuma regulējuma ietvaros ir izvērtēts koncentrācijas risks, kas rodas no grupas iekšējiem riska darījumiem.

d) Juridiskā pārstāvja parakstīti un vadības struktūras apstiprināti dokumenti, kas apliecina, ka kredītiestādes riska novērtēšanas, aprēķināšanas un kontroles procedūras ir tādas pašas kā darījuma partnerim un ka kredītiestādes riska pārvaldības procedūras, IT sistēma un iekšējā kontrole ļauj vadības struktūrai nepārtraukti uzraudzīt lielu riska darījumu līmeni un to, ka tas atbilst kredītiestādes riska stratēģijai juridiskās personas līmenī un attiecīgos gadījumos konsolidētā līmenī, kā arī drošas iekšējās likviditātes regulēšanas principiem grupas ietvaros.

e) Dokumentu, kas apliecina, ka iekšējā kapitāla pietiekamības novērtēšanas procesā ir skaidri noteikts koncentrācijas risks, ko izraisa lielie riska darījumi grupas ietvaros, un ka šis risks tiek aktīvi pārvaldīts;

f) Dokumentus, kuri apliecina, ka koncentrācijas riska pārvaldība atbilst grupas sanācijas plānam.

▼M1









II PIELIKUMS

Nosacījumi atbrīvojuma no lielu riska darījumu limita izvērtēšanai saskaņā ar Regulas (ES) Nr. 575/2013 400. panta 2. punkta d) apakšpunktu un šīs pamatnostādnes 6. panta d) punktu

1. NKI prasa mazāk nozīmīgām iestādēm ņemt vērā šādus kritērijus, izvērtējot to, vai Regulas (ES) Nr. 575/2013 400. panta 2. punkta d) apakšpunktā minētais riska darījums atbilst atbrīvojuma no lielu riska darījumu limita piešķiršanas nosacījumiem saskaņā ar Regulas (ES) Nr. 575/2013 400. panta 3. punktu.

a) lai novērtētu, vai riska darījuma specifiskais raksturs, reģionālā vai centrālā iestāde vai attiecībās starp kredītiestādi un reģionālo vai centrālo iestādi novērš vai samazina darījuma risku, kā noteikts Regulas (ES) Nr. 575/2013 400. panta 3. punkta a) apakšpunktā, mazāk nozīmīgās iestādes ņem vērā, vai: i) ir pašreizēji vai sagaidāmi, būtiski, praktiski vai juridiski šķēršļi, kas varētu kavēt darījuma partneri savlaicīgi veikt riska darījuma atmaksu kredītiestādei, izņemot sanācijas vai noregulējuma gadījumus, kuros jāpiemēro Eiropas Parlamenta un Padomes Direktīvā 2014/59/ES norādītie ierobežojumi; ii) ierosinātie riska darījumi atbilst kredītiestādes parastajai darbībai un tās uzņēmējdarbības modelim, vai arī to pamato tīkla finansējuma struktūra; iii) process, kurā tiek pieņemts lēmums apstiprināt riska darījumu ar kredītiestādes centrālo iestādi, un šādiem darījumiem piemērojamais uzraudzības un pārbaudes process individuālā un attiecīgos gadījumos konsolidētā līmenī ir līdzīgs procesiem, kurus piemēro trešo personu kreditēšanai; iv) kredītiestādes riska pārvaldības procedūras, IT sistēma un iekšējā kontrole ļauj tai nepārtraukti pārbaudīt un nodrošināt to, ka lieli riska darījumi ar tās reģionālajām vai centrālajām iestādēm atbilst tās riska stratēģijai;

b) lai novērtētu, vai pārējo koncentrācijas risku var novērst ar citiem līdzvērtīgi efektīviem paņēmieniem, piem., procedūrām, procesiem un mehānismiem, kas paredzēti Eiropas Parlamenta un Padomes Direktīvas 2013/36/ES ( 7 ) 81. pantā, kā noteikts Regulas (ES) Nr. 575/2013 400. panta 3. punkta b) apakšpunktā, mazāk nozīmīgās iestādes ņem vērā, vai: i) kredītiestādes procesi, procedūras un kontrole ir pietiekami droša, lai nodrošinātu, ka atbrīvojuma izmantošanas rezultātā neradīsies koncentrācijas risks, kas nav paredzēts tās riska stratēģijā; ii) kredītiestāde sava kopējā riska novērtējuma regulējuma ietvaros ir oficiāli izvērtējusi koncentrācijas risku, kas rodas no riska darījumiem ar tās reģionālo vai centrālo iestādi; iii) kredītiestādei ir riska kontroles regulējums, kas adekvāti kontrolē ierosinātos riska darījumus; iv) koncentrācijas risks ticis nepārprotami identificēts vai tiks nepārprotami identificēts kredītiestādes iekšējā kapitāla pietiekamības novērtēšanas procesā, un tas tiks aktīvi pārvaldīts. Koncentrācijas riska pārvaldības procedūras, procesi un mehānismi tiks vērtēti uzraudzības pārbaudes un novērtēšanas procesā.

2. Lai novērtētu, vai reģionālā vai centrālā iestāde, ar kuru kredītiestāde ir saistīta vienā tīklā, atbild par skaidrās naudas klīringa operācijām, kā noteikts Regulas (ES) Nr. 575/2013 400. panta 2. punkta d) apakšpunktā, papildus 1. punktā izklāstītajiem nosacījumiem NKI prasa mazāk nozīmīgām iestādēm ņemt vērā to, vai reģionālās vai centrālās iestādes nolikumi vai statūti nepārprotami paredz šādu atbildību, t.sk. arī:

a) tirgus finansējumu visam tīklam;

b) likviditātes klīringu tīkla ietvaros Regulas (ES) Nr. 575/2013 10. panta izpratnē;

c) likviditātes nodrošināšanu saistītajām kredītiestādēm;

d) saistīto kredītiestāžu likviditātes pārpalikuma absorbēšanu.

3. Lai pārbaudītu, vai izpildīti 1. un 2. punktā noteiktie nosacījumi, NKI var prasīt mazāk nozīmīgām iestādēm iesniegt šādus dokumentus:

a) kredītiestādes juridiskā pārstāvja parakstītu un vadības struktūras apstiprinātu vēstuli, kurā apliecināts, ka kredītiestāde atbilst visiem nosacījumiem, kas Regulas (ES) Nr. 575/2013 400. panta 2. punkta d) apakšpunktā un 400. panta 3. punktā noteikti atbrīvojuma piešķiršanai;

b) neatkarīgas ārējas trešās personas vai iekšējā juridiskā dienesta sniegtu un vadības struktūras apstiprinātu juridisku atzinumu, kurā apliecināts, ka nav šķēršļu, kas varētu kavēt reģionālo vai centrālo iestādi savlaicīgi veikt riska darījuma atmaksu kredītiestādei un kas izriet no piemērojamā regulējuma, t.sk. fiskālā regulējuma, vai saistošiem nolīgumiem;

c) juridiskā pārstāvja parakstītu un vadības struktūras apstiprinātu paziņojumu par to, ka: i) nav praktisku šķēršļu, kas varētu kavēt reģionālo vai centrālo iestādi savlaicīgi veikt riska darījuma atmaksu kredītiestādei; ii) riska darījumu ar reģionālo vai centrālo iestādi pamatā ir tīkla finansējuma struktūra; iii) process, kurā tiek pieņemts lēmums apstiprināt riska darījumu ar reģionālo vai centrālo iestādi, un šādiem darījumiem piemērojamais uzraudzības un pārbaudes process juridiskās personas līmenī un konsolidētā līmenī ir līdzīgs procesiem, kurus piemēro trešo personu kreditēšanai; iv) kredītiestādes kopējā riska novērtējuma regulējuma ietvaros ir izvērtēts koncentrācijas risks, kas rodas no riska darījumiem ar reģionālo vai centrālo iestādi;

d) juridiskā pārstāvja parakstīti un vadības struktūras apstiprināti dokumenti, kas apliecina, ka kredītiestādes riska novērtēšanas, aprēķināšanas un kontroles procedūras ir tādas pašas kā reģionālajā vai centrālajā iestādē un ka kredītiestādes riska pārvaldības procedūras, IT sistēma un iekšējā kontrole ļauj vadības struktūrai nepārtraukti uzraudzīt lielu riska darījumu līmeni un to, ka tas atbilst kredītiestādes riska stratēģijai juridiskās personas līmenī un attiecīgos gadījumos konsolidētā līmenī, kā arī drošas iekšējās likviditātes regulēšanas principiem tīkla ietvaros;

e) dokumentus, kuri apliecina, ka iekšējā kapitāla pietiekamības novērtēšanas procesā nepārprotami identificēts koncentrācijas risks, kuru rada lieli riska darījumi ar reģionālajām vai centrālajām iestādēm, un ka tas tiek aktīvi pārvaldīts;

f) dokumentus, kuri apliecina, ka koncentrācijas riska pārvaldība atbilst tīkla sanācijas plānam.